Diari Oficial de la Generalitat Valenciana


Sumari del DOGV 9206, del 02-11-2021 (2021/10890)

RESOLUCIÓ de 14 d'octubre de 2021, de la Direcció General de Comerç, Artesania i Consum, per la qual es fa públic un extracte de la pròrroga de la declaració de zona de gran afluència turística del municipi de Xilxes.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10258


Data del document
:   14-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * turisme

RESOLUCIÓ de 14 d'octubre de 2021, de la Direcció General de Comerç, Artesania i Consum, per la qual es fa públic un extracte de la pròrroga de la declaració de zona de gran afluència turística del municipi de Xilxes. [2021/10961]  
Es fa públic que, de conformitat amb el que estableix l'article 21 de la Llei 3/2011, de 23 de març, de la Generalitat, de comerç de la Comunitat Valenciana, com també l'article 5.4.g de la Llei 1/2004, de 21 de desembre, d'horaris comercials, l'aplicació del qual té caràcter bàsic, i la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat, mitjançant la Resolució 14 d'octubre de 2021, de la directora general de Comerç, Artesania i Consum, es prorroga la declaració del municipi de Xilxes, amb la vigència i per als períodes que es determinen a continuació:  
  
Primer  
Prorrogar la declaració de la zona de gran afluència turística (ZGAT) del municipi de Xilxes, que és aplicable als períodes següents:  
  
a) Els diumenges i festius del període comprés entre el Diumenge de Rams i el segon diumenge de Pasqua, excepte l'1 de maig, si escau.  
  
b) Els diumenges i festius del període comprés entre el 15 de juny i el 15 de setembre.  
  
Segon  
Aquesta declaració tindrà una vigència de quatre anys, prorrogables automàticament per idèntics períodes, sempre que quede acreditada per a cada cas la persistència de les causes que han motivat aquesta resolució. No obstant això, aquesta direcció general podrà procedir a la modificació o revocació anticipada en cas que l'ajuntament afectat efectue una nova proposta de modificació o supressió de la zona, o bé canvien o desapareguen les circumstàncies que van donar lloc a la declaració.  
  
La resolució íntegra pot consultar-se en les dependències de la Direcció General de Comerç, Artesania i Consum, a la Ciutat Administrativa 9 d'Octubre, carrer de la Democràcia, 77, torre 2, així com en el Servei Territorial de Comerç, Artesania i Consum de Castelló, avinguda dels Germans Bou, 47, 12629 Castelló de la Plana, en horari de 09.00 a 14.00 hores, de dilluns a divendres.  
  
València, 14 d'octubre de 2021.- La directora general de Comerç, Artesania i Consum: Rosa Ana Seguí Sanmateu.